|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Министерство на земеделието, храните и горите** | **Нормативен акт: Проект на Постановление на Министерския съвет за изменение на Правилника за прилагане на Закона за Националната служба за охрана** |
| **За включване в** **оперативната програма на Министерския съвет за периода: 01.07.2018 г. – 31.12.2018 г.** | **Дата: 05.11.2018 г.** |
| **Контакт за въпроси: Симона Божилова – главен юрисконсулт, дирекция „Правна“****SBozhilova@mzh.government.bg** | **Телефон: 02 985 11 870** |
| **1. Дефиниране на проблема:** *1.1. Кратко опишете проблема и причините за неговото възникване. Посочете аргументите, които обосновават нормативната промяна.* С Решение № 764 на Министерския съвет от 2018 г. за безвъзмездно предоставяне за управление на имот – публична държавна собственост, на администрацията на Министерския съвет и на имущество – публична и частна държавна собственост, на „Югозападно държавно предприятие“ ДП – Благоевград, Министерският съвет отнема поради отпаднала нужда от Националната служба за охрана при Президента на Република България, считано от 1 ноември 2018 г., правото на управление върху имущество – публична и частна държавна собственост, намиращo се в област Пловдив, община Стамболийски, землището на с. Куртово Конаре, местността „Ливадите”, представляващo стопанство „Кричим”. Със същото решение, Министерският съвет предоставя горепосоченото имущество - публична и частна държавна собственост, безвъзмездно за управление на „Югозападно държавно предприятие“ ДП – Благоевград. Съгласно чл. 10, т. 11 от Правилника за прилагане на Закона за Националната служба за охрана, приет с Постановление № 131 на Министерския съвет от 2016 г. (обн., ДВ, бр. 42 от 2016 г.) (ППЗНСО) отдел 07 на Националната служба за охрана организира дейностите в стопанство “Кричим”. Съгласно § 1, ал. 3 от Допълнителните разпоредби на ППЗНСО Националната служба за охрана осигурява за сметка на своя бюджет ползването и управлението на Стопанство “Кричим”.Предвид гореизложеното, след 1 ноември 2018 г. дейностите по управление на стопанството вече няма да се извършват от Националната служба за охрана, а от „Югозападно държавно предприятие“ ДП – Благоевград. В тази връзка следва да бъде изготвен проект на Постановление на Министерския съвет за изменение на Правилника за прилагане на Закона за Националната служба за охрана, приет с Постановление № 131 на Министерския съвет от 2016 г. (обн., ДВ, бр. 42 от 2016 г.)Изработването на нормативния акт цели да осигури законосъобразно регламентиране на управлението на стопанството, което след 1 ноември 2018 г. ще се осъществява от „Югозападно държавно предприятие“ ДП – Благоевград.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*С предоставяне на управлението на имущество – публична и частна държавна собственост, представляващo стопанство „Кричим” на „Югозападно държавно предприятие“ ДП – Благоевград се засягат разпоредбите на чл. 10, т. 11 от ППЗНСО и § 1, ал. 3 от Допълнителните разпоредби на ППЗНСО.В случай, че не бъдат направени горепосочените нормативни изменения в ППЗНСО, не може да се осигури законосъобразно регламентиране на управлението на стопанството. *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Не са извършени последващи оценки на нормативния акт. |
| **2. Цели:** *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*Законосъобразно регламентиране на управлението на стопанството, което след 1 ноември 2018 г. ще се осъществява от „Югозападно държавно предприятие“ ДП – Благоевград. |
| **3. Идентифициране на заинтересованите страни:** - Министерството на земеделието, храните и горите;- „Югозападно държавно предприятие“ ДП – Благоевград;- Националната служба за охрана при Президента на Република България.- *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*Вариантите са следните:**Вариант 0: „Без действие”**При този вариант няма да бъде изпълнено Решение № 764 на Министерския съвет от 2018 г. За Националната служба за охрана при Президента на Република България ще е налице нормативно задължение за организиране на дейностите в стопанство “Кричим” и задължението да осигурява за сметка на своя бюджет ползването и управлението на стопанството, въпреки че управлението на стопанството му е отнето поради отпаднала нужда с Решение № 764 на Министерския съвет от 2018 г. Ще бъде налице несъответствие между горепосочените разпоредби от ППЗНСО с чл. 14, ал. 3 от Закона за държавната собственост и чл. 12 от Правилника за прилагане на Закона за държавната собственост.**Вариант 1: “Приемане на проекта на Постановление на Министерския съвет за изменение на Правилника за прилагане на Закона за Националната служба за охрана”:**При този вариант на действие ще се постигне изпълнение на Решение № 764 на Министерския съвет от 2018 г. Ще се постигне съответствие на Правилника за прилагане на Закона за Националната служба за охрана със Закона за държавната собственост, Правилника за прилагане на Закона за държавната собственост и Решение № 764 на Министерския съвет от 2018 г. Няма да бъдат налице нормативни пречки „Югозападно държавно предприятие“ ДП – Благоевград да владее, ползва и поддържа за своя сметка и на своя отговорност, предоставеното му за управление имущество – публична и частна държавна собственост, представляващо стопанство Кричим. **Вариант 2: “Предприемане на организационни и други мерки без нормативни промени”:**Предвид приетото Решение № 764 на Министерския съвет от 2018 г., разпоредбите на чл. 14, ал. 3 от Закона за държавната собственост и чл. 12 от Правилника за прилагане на Закона за държавната собственост не могат да бъдат спазени без приемането на нормативните промени в Правилника за прилагане на Закона за Националната служба за охрана. Предприемането на организационни и други мерки не е достатъчно. |
| **5. Негативни въздействия:** **Вариант 0: „Без действие”**По отношение на идентифицираните заинтересовани страни при този вариант на действие няма да се постигне изпълнение на Решение № 764 на Министерския съвет от 2018 г. Националната служба за охрана при Президента на Република България ще е задължена да организира дейностите в стопанство “Кричим” и да осигурява за сметка на своя бюджет ползването и управлението на стопанството, като по този начин ще се възпрепятства упражняването на правомощията на „Югозападно държавно предприятие“ ДП – Благоевград по отношение на стопанството - да го владее, ползва и поддържа от името на държавата, за своя сметка и на своя отговорност. По отношение на „Югозападно държавно предприятие“ ДП – Благоевград за предоставеното му за управление имущество – публична и частна държавна собственост, представляващо стопанство “Кричим”, ще е налице противоречива нормативна уредба, което ще възпрепятства упражняването на правото на управление на предприятието в пълен обем.Министърът на земеделието, храните и горите ще бъде възпрепятстван да упражни в пълен обем контрола по т. 7 от Решение № 764 на Министерския съвет от 2018 г.**Икономически въздействия:** организиране на дейностите в стопанство “Кричим” и осигуряване на средства за сметка на бюджета на НСО за имущество – публична и частна държавна собственост, без предоставени права на управление.**Социални въздействия:** невъзможност за спазване на изискванията на Закона за културното наследство и режимите на опазване на недвижимата културна ценност, определени в Заповед № РД9Д-1 на министъра на културата от 31 януари 2013 г..**Екологични въздействия:** невъзможност за спазване на режимите, въведени със Заповед № 575 на министъра на околната среда и водите от 1 ноември 2000 г., актуализирана със Заповед РД-763 на министъра на околната среда и водите от 13 ноември 2009 г., за обявяване на защитена местност „Кричим“.**Вариант 1: „Приемане на проект на Постановление на Министерския съвет за изменение на Правилника за прилагане на Закона за Националната служба за охрана“.** Не са идентифицирани негативни въздействия по отношение на идентифицираните заинтересувани страни при избора на този вариант на действие.**Икономически въздействия**: няма да доведе.**Социални въздействия:** няма да доведе.**Екологични въздействия:** няма да доведе.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** **Вариант 0: „Без действие”**Не са идентифицирани положителни въздействия по отношение на идентифицираните заинтересувани страни при избора на този вариант на действие.**Икономически въздействия**: няма да доведе.**Социални въздействия:** няма да доведе.**Екологични въздействия:** няма да доведе.**Вариант 1: „Приемане на проект на Постановление на Министерския съвет за изменение на Правилника за прилагане на Закона за Националната служба за охрана ”** За Националната служба за охрана: При този вариант на действие ще се постигне изпълнение на Решение № 764 на Министерския съвет от 2018 г. Ще се избегне противоречието на чл. 10, т. 11 от Правилника за прилагане на Закона за Националната служба за охрана и § 1, ал. 3 от Допълнителните разпоредби на Правилника за прилагане на Закона за Националната служба за охрана със Закона за държавната собственост, Правилника за прилагане на Закона за държавната собственост и Решение № 764 на Министерския съвет от 2018 г. За „Югозападно държавно предприятие“ ДП – Благоевград: При този вариант на действие ще се постигне изпълнение на Решение № 764 на Министерския съвет от 2018 г.Няма да бъдат налице нормативни пречки „Югозападно държавно предприятие“ ДП – Благоевград да владее, ползва и поддържа за своя сметка и на своя отговорност, предоставеното му за управление имущество – публична и частна държавна собственост, представляващо стопанство Кричим.За министъра на земеделието, храните и горите:При този вариант на действие министърът на земеделието, храните и горите ще упражнява в пълен обем контрола по т. 7 от Решение № 764 на Министерския съвет от 2018 г.**Икономически въздействия**: Няма да се разходват средства от бюджета на Националната служба за охрана за имущество - публична и частна държавна собственост, което службата няма право да управлява. Няма да се разходват средства от бюджета на НСО за организиране на дейностите в стопанството.**Социални въздействия:** спазване на изискванията на Закона за културното наследство и режимите на опазване на недвижимата културна ценност, определени в Заповед № РД9Д-1 на министъра на културата от 31 януари 2013 г.**Екологични въздействия:** спазване на режимите, въведени със Заповед № 575 на министъра на околната среда и водите от 1 ноември 2000 г., актуализирана със Заповед РД-763 на министъра на околната среда и водите от 13 ноември 2009 г., за обявяване на защитена местност „Кричим“.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** *Посочете възможните рискове от приемането на нормативната промяна, включително възникване на съдебни спорове.*Не са налице рискове. |
| **8.1. Административната тежест за физическите и юридическите лица:**☐ Ще се повиши☐ Ще се намали☒Няма ефект**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими.  |
| **9. Създават ли се нови регистри?**Не*Когато отговорът е „да“, посочете колко и кои са те……………………………………….* |
| **10. Как въздейства актът върху микро-, малките и средните предприятия (МСП)?**☐Актът засяга пряко МСП☐Актът не засяга МСП☒Няма ефект |
| **11. Проектът на нормативен акт изисква ли цялостна оценка на въздействието?**☐ Да☒ Не |
| **12. Обществени консултации:** Проектът на Постановление на Министерския съвет за изменение на Правилника за прилагане на Закона за Националната служба за охрана, доклада към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на Портала за обществени консултации и на интернет страницата на Министерството на земеделието, храните и горите, като на основание чл. 26, ал. 4, изр. второ от Закона за нормативните актове, срокът за получаване на предложения и становища е 14 дни. Определянето на по-краткия срок по чл. 26, ал. 4 от ЗНА, произтича от краткия срок за изпълнение на № 764 на Министерския съвет от 2018 г. за безвъзмездно предоставяне за управление на имот – публична държавна собственост, на администрацията на Министерския съвет и на имущество – публична и частна държавна собственост, на „Югозападно държавно предприятие“ ДП – Благоевград. Съгласно т. 8 от РМС № 764 от 2018 г. предаването и приемането на имуществото – публична и частна държавна собственост, представляващо стопанство „Кричим” следва се извърши в едномесечен срок, считано от 1 ноември 2018 г. с протокол. В тази връзка е необходимо, в рамките на срока по т. 8 от РМС № 764 от 2018 г. да се измени Правилника за прилагане на Закона за Националната служба за охрана, за се осигури законосъобразно регламентиране на управлението на стопанството, което е предоставено с РМС № 764 от 2018 г. на „Югозападно държавно предприятие“ ДП – Благоевград.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да☒ НеПриемането на нормативния акт не е свързано с транспониране или прилагане на акт на институция на Европейския съюз.*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:** Ася Стоянова – директор на дирекция „Правна“, Министерство на земеделието, храните и горите**Дата:** 05.11.2018 г.**Подпис:** |